Ringkollen

Ringkollen er en kolle og et populært hytte- og friluftsområde som ligger på Krokskogen og hører til Ringerike kommune i Buskerud. Området har sitt navn fra toppen på 702 meter over havet, som nå gjerne kalles Ringkolltoppen. I alminnelig tale regner man det omkringliggende området fra Jaklefoss og inn til Øyangen som Ringkollen. Med bil er det adkomst til Ringkollen via bomvei. Vinterstid var det tidligere rutebuss dit fra Hønefoss, men denne er ikke lenger i drift. Skiforeningen har busser fra Oslo.

Ringkollen er populært både sommer og vinter. Sentralt ligger en stor parkeringsplass og like i nærheten Ringkollstua, et hoppanlegg (K5, 10, 17, 27 og 40), Ringkollen alpinanlegg et lite alpinanlegg og et lite sportskapell. Om vinteren er Ringkollen et populært utgangspunkt for skiturer inn i Nordmarka. Om sommeren er det et populært utgangspunkt for fotturer og sykkelturer i det samme området. Mange av småvannene har dessuten populære bade- og fiskeplasser. Siden Ringkollen ligger forholdsvis høyt, har området stabile snøforhold om vinteren, og man kan ofte stå på ski til i slutten av april måned.

På selve Ringkolltoppen har DNT Ringerike ei hytte som kalles Ringkolltoppen. 

 Se også 
Ringkollen Skiklubb

 Referanser 
Ringkollen på Norgeskart.no fra Statens kartverk

Kategori:Fjell i Ringerike
Kategori:Norderhovs geografi
Kategori:Krokskogen